ঐতিহাসিকভাবে, প্রমাণীকরণের সবচেয়ে নির্ভরযোগ্য পন্থা হিসেবে আঙুলের ছাপ ব্যবহৃত হয়েছে, তবে মার্কিন যুক্তরাষ্ট্র এবং অন্যান্য দেশের আদালতে বিভিন্ন সময় আঙুলের ছাপের নির্ভরযোগ্য নিয়ে প্রশ্ন উঠেছে। আইনি প্রক্রিয়ার বাইরেও অন্যান্য ক্ষেত্রেও আঙুুলের ছাপ জাল করা খুব সহজ বলে প্রতীয়মান হয়েছে। ব্রিটিশ টেলিকম এর প্রধান কম্পিউটার নিরাপত্তা কর্মকর্তা মন্তব্য করেছেন যে প্রচলিত ফিঙ্গারপ্রিন্ট রিডারের মধ্যে মাত্র হাতেগোনা কয়েকটিই কোনরকম জালিয়াতির সম্ভাবনা থেকে মুক্ত। তাই সংকর বা দ্বি-স্তরের প্রমাণীকরণ ব্যবস্থা একটি আগ্রহজনক সমাধান হতে পারে, যেমন আঙুলের ছাপ দ্বারা এনক্রিপ্টকৃত ইউএসবি সরঞ্জামে বাহিত প্রাইভেট কী।

কম্পিউটার তথ্য প্রযুক্তির দৃষ্টিকোণ থেকে, উন্নত তথ্যগুপ্তি পদ্ধতি আবিষ্কৃত হয়েছে (যেমন ডিজিটাল স্বাক্ষর, চ্যালেঞ্জ-প্রতিক্রিয়া) যা বর্তমানে জাল করা অসম্ভব, যদি এবং কেবল যদি তথ্যের মালিকের মূল সাংকেতিক চাবিটি নিরাপদ থাকে। তবে এসব পদ্ধতি সম্পূর্ণ নিখুঁত কীনা তার প্রমাণ জানা নেই, যেকোন সময় কোন অপ্রত্যাশিত গাণিতিক আবিষ্কার এ ধরনের তথ্যগুপ্তি পদ্ধতির অজানা নিরাপত্তা ত্রুটি উন্মোচন করতে পারে। যদি এমন কিছু ঘটে যায়, তবে তা ওই মুহূর্তের পূর্ববর্তী প্রমাণীকরণ এবং তার ভিত্তিতে প্রদত্ত প্রবেশাধিকারের নির্ভরযোগ্যতাকে ঝুঁকির মুখে ফেলবে। বিশেষত, ডিজিটাল স্বাক্ষরিত চুক্তিসমূহ প্রশ্নবিদ্ধ হতে পারে, যদি এর স্বাক্ষরের এনক্রিপশনের বিরুদ্ধে কোন আক্রমণ আবিষ্কৃত হয়।

ইতিহাস এবং সর্বাধুনিক অবস্থা
তথ্য উপাদান
ধারাবাহিক প্রমাণীকরণ
মোড়কজাতকরণ